# Harriet Beecher Stowe

| Harriet Beecher Stowe |
| --- |
|  |
| Født | Elizabeth Harriet Beecher 14. juni 1811 Litchfield |
| Død | 1. juli 1896   (85 år) Hartford |
| Beskjeftigelse | Romanforfatter, lyriker, barnebokforfatter, novelleforfatter, skribent, antislaveriaktivist, essayist, sosialaktivist |
| Utdannet ved | Hartford Female Seminary |
| Ektefelle | Calvin Ellis Stowe (1836–1886) |
| Far | Lyman Beecher |
| Mor | Roxana Foote Beecher |
| Søsken | vis
6 oppføringer
Isabella Beecher Hooker Henry Ward Beecher Edward Beecher Thomas K. Beecher Catharine Beecher Charles Beecher

 |
| Barn | Charles Edward Stowe |
| Nasjonalitet | USA |
| Gravlagt | Phillips Academy Cemetery |
| Morsmål | Engelsk |
| Språk | Amerikansk-engelsk, engelsk |
| Utmerkelser | National Women's Hall of Fame (1986) Connecticut Women's Hall of Fame (1994) Ohio Women's Hall of Fame (1999) Distinguished Americans-serien (2007) |
| Sjanger | Fortelling |
| Viktige verk | Onkel Toms hytte, A Key to Uncle Tom's Cabin, Dred: A Tale of the Great Dismal Swamp, Still, Still with Thee |
| Nettsted |  |
| IMDb | IMDb
 |
| Signatur |
|  |
|

---

Harriet Beecher Stowe på Commons |

**Harriet Beecher Stowe** (1811–1896) var en amerikansk forfatter og slaverimotstander. Hennes kanskje mest kjente bok var *Onkel Toms hytte*, som beskriver et liv i slaveri. I 1986 ble hun innvotert i National Women's Hall of Fame.

## Liv og virke

### Bakgrunn

Hun ble født i Litchfield men vokste hovedsakelig opp i Hartford i samme delstat, der hennes far Lyman Beecher (1775-1863) var kalvinistisk prest og en av de ledende i bevegelsen for avskaffelsen av negerslaveriet. Broren Henry Ward Beecher ble en fremstående predikant.

### Lærer, journalist, abolisjonist

Hun giftet seg i 1836 med Calvin Ellis Stowe og fikk syv barn. Hun arbeidet i flere år som lærer i en skole som en av hennes søstre hadde opprettet, før hun som skjønnlitterær medarbeider i en lokalavis fikk sitt gjennombrudd i 1852 med romanen *Uncle Tom's Cabin or, Life Among the Lowly* (*Onkel Toms hytte*), opprinnelig publisert som føljetong i en abolisjonistisk avis.

### Forfatter

Stowe skrev romanen *Onkel Toms hytte* som et svar på Fugitive Slave Act, som var blitt vedtatt i 1850 og som straffet dem som hjalp rømte slaver og reduserte rettighetene både for rømte og frigitte svarte.[*trenger referanse*] Boken ble hovedsakelig skrevet i Brunswick der hennes mann, Calvin Stowe, underviste ved sitt alma mater, Bowdoin College.

Stowe fikk inspirasjon til å skrive romanen fra Josiah Hensons selvbiografi.[*trenger referanse*] Josiah Henson var en svart mann som levde og arbeidet på en 14,8 km² stor tobakkplantasje i North Bethesda, Maryland, eid av Isaac Riley. Henson rømte fra slaveriet i 1830 ved å flykte til Øvre Canada (nå Ontario) og ble værende der for å hjelpe andre rømte slaver med å komme seg dit og bli selvforsørgende. Der skrev han også sine memoarer.

Harriet Beecher Stowe, 1855
Stowe sa senere at Hensons memoarer inspirerte henne til *Onkel Toms hytte*.[*trenger referanse*] Da Stowes bok fikk oppmerksomhet, ga Henson på nytt ut sin bok med tittelen *The Memoirs of Uncle Tom* og reiste mye rundt i Europa og Amerika. Stowes roman «lånte ut» navnet til Hensons hus – Onkel Toms hytte, en historisk plass nær Dresden i Ontario – som siden 1940 har vært museum. Den faktiske hytten som Henson bodde i som slave finnes fremdeles i Montgomery County i Maryland.

Også i 1852 utkom *A key to Uncle Tom's Cabin* (*Nøkkelen til Onkel Toms hytte*, 1853), der hun, etter at det var stilt spørsmål om romanen, ville dokumentere at den bygde på virkelige begivenheter. Den ble fulgt i 1856 av *Dred, a tale of the dismal swamp*.

Under den amerikanske borgerkrig traff hun president Abraham Lincoln. Da skal han ha sagt: *«So this is the little woman who wrote the book that started this great war?»*.[*trenger referanse*]

I 1870 utkom *Lady Byron vindicated: a history of the Byron controversy from its beginning in 1816 to the present time* der Beecher Stowe beskyldte Lord Byron for incest.

Hun var en tidlig vegetarianer og en av pionærene i American Vegetarian Society. Hun var inspirert av den svenske litteratur og den danske kultur.[*trenger referanse*]

## Referanser

## Eksterne lenker

* Offisielt nettsted

* (en) Harriet Beecher Stowe – kategori av bilder, video eller lyd på Commons

* (en) Harriet Beecher Stowe – galleri av bilder, video eller lyd på Commons
* (en) Harriet Beecher Stowe på Internet Movie Database

* (no) Harriet Beecher Stowe hos Sceneweb

* (sv) Harriet Beecher Stowe i Svensk Filmdatabas

* (en) Harriet Beecher Stowe på AllMovie

* (en) Harriet Beecher Stowe hos The Movie Database

* (en) Harriet Beecher Stowe hos Internet Broadway Database
* (en) Harriet Beecher Stowe på Discogs

* (en) Harriet Beecher Stowe på MusicBrainz
* (en) Harriet Beecher Stowe hos American National Biography